Höfundur : Gunnar Gunnarsson • Skrifað : 02. nóvember 2016 . Síðastliðinn föstudag var tekið í notkun þjónustuhús á Vatnsskarði sem einkum er ætlað ferðalöngum á leið í Stórurð . Húsið er eitt skrefið í uppbyggingu svæðisins . Það voru sveitarstjórarnir Jón Þórðarson , Borgarfirði og Björn Ingimarsson , Fljótsdalshéraði sem klipptu á borða og opnuðu þar með húsið . Það er í tvennu lagi , annars vegar upplýsingahús með skiltum , hins vegar salernishús . Óðinn Gunnar Óðinsson , atvinnu - , menningar - og íþróttafulltrúi Fljótsdalshéraðs sagði við opnunina að með uppbyggingu á svæðinu sé „ römmuð inn perla sem áhugaverður segull fyrir erlenda sem innlenda ferðamenn , í leit að sérstæðri náttúruupplifun . Hér er að verða til gæðaáfangastaður sem getur nú og í nánustu framtíð uppfyllt alla þætti um sjálfbærni og stuðlað að dreifingu gesta , með áherslu á gönguferðamenn er sækjast eftir lítt snertum víðernum Íslands í skipulögðum ferðum eða á eigin vegum . “ Undanfarin þrjú ár hafa verið stikaðar gönguleiðir á svæðinu og komið fyrir vegvísum . Frekari verkefni bíða svo sem að finna leiðir til að draga úr áhrifum mikillar umferðar gangandi fólk um náttúru svæðisins , til dæmis með að að lagfæra eða færa til gönguslóðana þar sem náttúran er viðkvæmust eða brúm og upplýsingum í Stórurðinni sjálfri . Gert er ráð fyrir að húsið sé opið frá sumarbyrjun og fram á haust . Það norðan megin í skarðinu með útsýni yfir Úthérað . Húsið var hannað af norska arkitektinum Erik Rönning Andersen að undangenginni hönnunarsamkeppni og sækir innblástur til Dyranna í Dyrfjöllum .